Hans forældre var [[amtmand]] og [[etatsråd]], senere [[stiftamtmand]] og [[konferensråd]] [[Frederik Hauch (1715-1789)|Frederik Hauch]] (1715-1789) og Nicoline Dorothea [[Vind (adelsslægt)|Vind]] (1734-1788). Hauch blev [[kadet]] [[1778]], kom på [[Søkadetakademiet]] [[1780]], men blev her forsinket en del i sin uddannelse. Han blev først [[sekondløjtnant]] [[1789]] og så [[premierløjtnant]] [[1794]]. Året efter erholdt han kommandoen over de i [[Fredrikstad|Frederiksstad]] stationerede fartøjer og forblev der en tid lang. Da Danmark i begyndelsen af [[1801]] beredte sig på at forsvare hovedstaden mod [[Englandskrigene|angreb af englænderne]], ansattes han som chef for den sløjfede fregat ''Kronborg'' (26 kanoner), henhørende til den flydende defension. Han deltog med ære i [[slaget på Reden]] 2. april, kæmpede på én gang med tre engelske fregatter og senere med to af de fjendtlige linjeskibe og faldt tillige med 30 mand af sin besætning; skibet erobredes af englænderne, men var så forskudt, at det måtte opbrændes.
Personbillede_savnes Historie